फिलवक्त दमन-दीव व दानह ट्रांसपोर्ट विभाग के निदेशक आई-ए-एस अधिकारी उमेश कुमार त्यागी है, इस मामले में वह दमन व दानह आर-टी-ओ के भ्रष्टाचार एवं भ्रष्ट अधिकारी पर क्या कार्यवाही करते है यह तो आने वाला समय बताएगा लेकिन इस पूरे मामले को देखने के बाद यह मानना बा-मुश्किल है की फिलवक्त दमन व दानह आर-टी-ओ विभाग के अधिकारी ईमानदारी से काम कर रहे है। अब इस पूरे मामले में प्रशासक प्रफुल पटेल तथा ट्रांसपोर्ट निदेशक उमेश कुमार त्यागी आगे क्या कार्यवाही करते है इस पर अवश्य क्रांति भास्कर अपनी पैनी नज़रे बनाए रखेगा। लेकिन इस मामले में सीबीआई को सवय आगे आकर जांच शुरू करने की आवश्यकता है साथ ही साथ यह भी पता लगाने की आवश्यकता है की बीपीन पवार ने जिन अधिकारियों के भ्रष्टाचार की पोल खोली है उन अधिकारियों के अलावे और कितने अधिकारी ऐसे है जो दमन तथा दानह में अपने भ्रष्टाचार का नंगा नाच कर रहे है तथा वरीय अधिकारियों की मदद व सहभागिता के चले अब तक जांच एजेंसियों की नज़रों से बचे है।